ΑΠΛΑ ΠΡΟΒΛΗΜΑΤΑ ΤΩΝ ΤΕΣΣΑΡΩΝ ΠΡΑΞΕΩΝ

1. Οι οπαδοί της ομάδας που υποστηρίζει ο Χρήστος πληρώνουν 4.500 ευρώ για την αγορά του ακριβότερου εισιτηρίου διαρκείας. Το πιο φθηνό εισιτήριο διαρκείας της ομάδας αυτής κοστίζει 700 ευρώ. Ποια είναι η διαφορά στην τιμή των δύο εισιτηρίων;
2. Ένα φορτηγάκι μεταφέρει 100 σειρές τούβλα. Η κάθε σειρά αποτελείται από 10 τούβλα. Πόσα είναι όλα τα τούβλα που μεταφέρει το φορτηγάκι;
3. Στην αποθήκη ενός σούπερ μάρκετ υπήρχαν 2.450 σοκολάτες. Οι υπάλληλοι του σούπερ μάρκετ αναγκάστηκαν να πετάξουν 600 από αυτές, επειδή είχε λήξει η ημερομηνία κατανάλωσής τους. Πόσες σοκολάτες έμειναν τελικά;
4. Σε μια ανθισμένη αμυγδαλιά έχουν συγκεντρωθεί 2.000 μέλισσες, για να μαζέψουν μέλι. Σε κάθε κλαδί κάθονται 50 μέλισσες. Πόσα κλαδιά έχει η αμυγδαλιά;
5. Ο Σμόλικας έχει ύψος 2.637 μέτρα. Ο Ψηλορείτης είναι 181 μέτρα χαμηλότερος από τον Σμόλικα. Πόσο ύψος έχει ο Ψηλορείτης;
6. Σε μια ταβέρνα υπάρχουν 1.264 ποτήρια για κρασί και 1.942 για νερό. Πόσα είναι όλα τα ποτήρια μαζί;
7. Σε ένα αεροπλάνο υπάρχουν 28 σειρές καθισμάτων με 6 καθίσματα σε κάθε σειρά. Πόσα καθίσματα υπάρχουν συνολικά στο αεροπλάνο;
8. Η Αίτνα και ο Βεζούβιος είναι δύο ηφαίστεια της Ιταλίας. Η Αίτνα έχει ύψος 3.265 μέτρα και ο Βεζούβιος έχει ύψος 2.079 μέτρα λιγότερα από αυτό της Αίτνας. Πόσο είναι το ύψος του Βεζούβιου;
9. Η Ράνια έχει 96 μαρκαδόρους. Θέλει να τους βάλει σε 4 μολυβοθήκες, έτσι ώστε να έχουν όλες τον ίδιο αριθμό μαρκαδόρων. Πόσους μαρκαδόρους θα βάλει σε κάθε μολυβοθήκη;
10. Τον προηγούμενο μήνα ταξίδεψαν για Λονδίνο με μία αεροπορική εταιρεία 5.246 άτομα και για Παρίσι 1.298 περισσότερα άτομα από ό,τι για Λονδίνο. Πόσα άτομα ταξίδεψαν για Παρίσι;
11. Σε ένα σχολείο συγκέντρωσαν για ανακύκλωση 7.036 κουτιά αλουμινίου, που ήταν 1.630 περισσότερα από αυτά που συγκέντρωσε το γειτονικό σχολείο. Πόσα κουτιά αλουμινίου συγκέντρωσε το γειτονικό σχολείο;
12. Στην κουζίνα μιας ταβέρνας τα ποτήρια είναι τοποθετημένα σε 35 δίσκους. Σε κάθε δίσκο υπάρχουν 24 ποτήρια. Πόσα ποτήρια έχει η ταβέρνα;
13. Ένας γεωργός είχε σπείρει δύο χωράφια με σιτάρι. Από το δεύτερο έβγαλε 6.948 κιλά σιτάρι, που ήταν 649 κιλά λιγότερα από αυτά που έβγαλε από το δεύτερο. Πόσα κιλά σιτάρι έβγαλε από το δεύτερο;
14. Στην πλατεία ενός χωριού έχουν συγκεντρωθεί 24 παιδιά. Θέλουν να χωριστούν σε 4 ίδιες ομάδες για να παίξουν ένα παιχνίδι. Πόσα παιδιά πρέπει να έχει η κάθε ομάδα;
15. Η ταμίας μιας τράπεζας εξυπηρετεί καθημερινά περίπου 195 πελάτες. Πόσους πελάτες εξυπηρετεί σε 12 μέρες;
16. Ο υπάλληλος ενός καφεκοπτείου θέλει να βάλει 1.500 γραμμάρια καφέ σε σακουλάκια που το καθένα χωράει 150 γραμμάρια. Πόσα σακουλάκια θα χρειαστεί;
17. Στο βουνό κατασκήνωσαν 80 πρόσκοποι. Όταν νύχτωσε, κοιμήθηκαν στις 10 σκηνές τους. Πόσοι πρόσκοποι κοιμήθηκαν σε κάθε σκηνή;
18. Ένας ελαιοπαραγωγός πούλησε 31 τενεκέδες λάδι προς 75 ευρώ τον καθένα. Πόσα χρήματα εισέπραξε;